Nous, Hugues, dux de Bourgoigne, facons savoir a touz ces qui verront ces lettres que nous sumes tenus rendre le chasteaul de Fouvenz, de Pasques en cinq ans, tant cum nous le tenrons en nostre a l’avesques de Langres, quiconque soit avesques, pour ses besongnes et pour ses affaires, quant mestiers ly sera, et toutes les fois qu’il nous en requerra. Et pour ce que ce soit ferme chouse et estable, nous l’en havons baillié ces lettres scellées de nostre scel. Ce fust faict en l’an de Nostre Seigneur .MCCLVII. au mois d’avril.